Oficiālais Vēstnesis L 086 , 03/04/2002 Lpp. 0005 - 0006



Komisijas Regula (EK) Nr. 563/2002 (2002. gada 2. aprīlis), ar kuru groza Regulu (EK) Nr. 466/2001, ar ko nosaka atsevišķu piesārņotāju maksimālos pieļaujamos līmeņus pārtikas produktos EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EK) Nr. 315/93, ar ko nosaka Kopienas procedūras attiecībā uz piesārņotājiem pārtikā [1], un jo īpaši tās 2. panta 3. punktu, tā kā: (1) Lai aizsargātu sabiedrības veselību, Regulā (EEK) Nr. 315/93 paredzēts, ka jānosaka maksimālie pieļaujamie piesārņotāju līmeņi pārtikas produktos. (2) Komisijas Regulu (EK) Nr. 466/2001 [2], kurā jaunākie grozījumi izdarīti ar Regulu (EK) Nr. 472/2002 [3], piemēro no 2002. gada 5. aprīļa, aizstājot Komisijas 1997. gada 31. janvāra Regulu (EK) Nr. 194/97, ar ko nosaka atsevišķu piesārņotāju maksimālos pieļaujamos līmeņus pārtikas produktos [4], kurā grozījumi izdarīti jo īpaši ar Regulu (EK) Nr. 864/1999 [5], ar ko paredz nitrātu maksimālos pieļaujamos līmeņus dārza salātos un spinātos. (3) Dalībvalstīm jāziņo par pārraudzības rezultātiem un veiktajiem pasākumiem un sasniegumiem attiecībā uz labas lauksaimniecības prakses kodeksu piemērošanu, lai samazinātu nitrātu līmeni. Ņemot vērā šo informāciju, Komisija ik pēc trīs gadiem un pirmo reizi līdz 2002. gada 1. janvārim nolūkā tos samazināt pārskata nitrātu maksimālos pieļaujamos līmeņus dārza salātos un spinātos. (4) Ikgadējie pārraudzības dati, kas saņemti no dalībvalstīm, liecina par nitrātu līmeņa samazināšanos dārza salātos. Zemākus maksimālos līmeņus atsevišķiem dārza salātu veidiem var sasniegt, ievērojot labu ražošanas praksi. Dažos reģionos saskaņā ar ziņojumiem nitrātu līmeņi bieži ir augstāki nekā tie, kas noteikti Regulas (EK) Nr. 466/2001 pielikumā, lai gan vispārējā tendence liecina par to, ka nitrātu līmenis dārza salātos samazinās. Nitrātu līmenis spinātos neliecina par izteiktu samazināšanās tendenci. Dažām dalībvalstīm ir jāievēro noteiktais pārejas posms, lai ļautu laist vietējā tirgū dārza salātus un/vai spinātus, kas audzēti un paredzēti patēriņam to teritorijā. Attiecībā uz dārza salātiem šim pārejas posmam būtu jānosaka termiņš, bet attiecībā uz spinātiem beigu datums vēl nav paredzēts. (5) Atbilstīgi būtu jāgroza Regula (EK) Nr. 466/2001. (6) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 466/2001 groza šādi. 1. Regulas 3. panta 1. punktu aizstāj ar šādu punktu: "1. Dalībvalstis var, ja tas ir pamatoti, atļaut pārejas posmā laist tirgū svaigus dārza salātus un svaigus spinātus, kas audzēti un paredzēti patēriņam to teritorijā, ar augstāku nitrātu līmeni nekā to, kas pielikuma 1.1., 1.3. un 1.4. punktā noteikts kā maksimālais pieļaujamais līmenis, ar noteikumu, ka piemēro labas lauksaimniecības prakses kodeksus, lai sasniegtu pakāpenisku attīstību šajā regulā noteiktā līmeņa virzienā. Pārejas posms: a) attiecībā uz dārza salātiem beidzas 2005. gada 1. janvārī; b) attiecībā uz spinātiem to pārskata ne vēlāk kā 2005. gada 1. janvārī. Dalībvalstis ik gadus informē citas dalībvalstis un Komisiju par pasākumiem, ko tās veikušas, lai īstenotu pirmo daļu." 2. Regulas I pielikuma 1.iedaļu aizstāj ar šīs regulas pielikuma tekstu. 2. pants Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 2. aprīlī Komisijas vārdā — Komisijas loceklis David Byrne [1] OV L 37, 13.2.1993., 1. lpp. [2] OV L 77, 16.3.2001., 1. lpp. [3] OV L 75, 16.3.2002., 18. lpp. [4] OV L 31, 1.2.1997., 48. lpp. [5] OV L 108, 27.4.1999., 16. lpp. -------------------------------------------------- PIELIKUMS Regulas (EK) Nr. 466/2001 I pielikuma 1. iedaļu par nitrātiem aizstāj ar šādu iedaļu: "Produkts | Maksimālais pieļaujamais līmenis (NO3/kg) | Paraugu ņemšanas metode | Analīzes standartmetode | | | 1.1. Svaigi spināti(Spinacia oleracea) | Novākti laikā no 1. novembra līdz 31. martam | 3000 | Komisijas Direktīva 79/700/EEK | Novākti laikā no 1. aprīļa līdz 31. oktobrim | 2500 | | 1.2.Konservēti, zemā temperatūrā sasaldēti vai saldēti spināti | | 2000 | Direktīva 79/700/EEK | | 1.3.Svaigi dārza salāti (Lactuca sativa L.) (siltumnīcā vai atklātā laukā audzēti dārza salāti), izņemot tos, kas minēti 1.4. punktā | Novākti laikā no 1. oktobra līdz 31. martam: | | Direktīva 79/700/EEK. Tomēr vienā laboratorijas paraugā iekļaujamo vienību skaita minimums ir 10 | | – dārza salāti, kas audzēti zem pārsega | 4500 | | – dārza salāti, kas audzēti atklātā laukā | 4000 | | Novākti laikā no 1. aprīļa līdz 30. septembrim: | | | – dārza salāti, kas audzēti zem pārsega | 3500 | | – dārza salāti, kas audzēti atklātā laukā | 2500 | | 1.4. "Iceberg" tipa salāti | Dārza salāti, kas audzēti zem pārsega | 2500 | Direktīva 79/700/EEK. Tomēr vienā laboratorijas paraugā iekļaujamo vienību minimālais skaits ir 10 | | Dārza salāti, kas audzēti atklātā laukā | 2000 | | 1.1. Svaigi spināti(Spinacia oleracea) | Novākti laikā no 1. novembra līdz 31. martam | 3000 | Komisijas Direktīva 79/700/EEK | Novākti laikā no 1. aprīļa līdz 31. oktobrim | 2500 | 1.2. Konservēti, zemā temperatūrā sasaldēti vai saldēti spināti | | 2000 | Direktīva 79/700/EEK | 1.3. Svaigi dārza salāti (Lactuca sativa L.) (siltumnīcā vai atklātā laukā audzēti dārza salāti), izņemot tos, kas minēti 1.4. punktā | Novākti laikā no 1. oktobra līdz 31. martam: | | Direktīva 79/700/EEK. Tomēr vienā laboratorijas paraugā iekļaujamo vienību skaita minimums ir 10 | – dārza salāti, kas audzēti zem pārsega | 4500 | – dārza salāti, kas audzēti atklātā laukā | 4000 | Novākti laikā no 1. aprīļa līdz 30. septembrim: | – dārza salāti, kas audzēti zem pārsega | 3500 | – dārza salāti, kas audzēti atklātā laukā | 2500 | 1.4. "Iceberg" tipa salāti | Dārza salāti, kas audzēti zem pārsega | 2500 | Direktīva 79/700/EEK. Tomēr vienā laboratorijas paraugā iekļaujamo vienību minimālais skaits ir 10 | Dārza salāti, kas audzēti atklātā laukā | 2000" | --------------------------------------------------